Isak Samokovlija - Wikipedia, slobodna enciklopedija

# Isak Samokovlija

### Sa Wikipedije, slobodne enciklopedije

Isak Samokovlija
rođen: | 3. decembar, 1889. Goražde, Bosna i Hercegovina
preminuo: | 15. januar, 1955. Sarajevo, Bosna i Hercegovina

Isak Samokovlija (Goražde, 3. decembar 1889 - Sarajevo, 15. januar 1955) je poznati bosanskohercegovački književnik, autor djela sa bosansko-jevrejskom tematikom. Po zanimanju je bio ljekar. Živio je u Goraždu, Fojnici i Sarajevu.

## [uredi] Biografija

Isak Samokovlija je rođen u Goraždu, tada dijelu Austro-Ugarskog carstva, 3. decembra 1889 u obitelji sefardskih (španskih) jevreja. Njegova obitelj se doselila iz Samokova u Bugarskoj, po čemu su dobili prezime Samokovlija. Nakon djetinjstva provedenog u Goraždu, odlazi u Sarajevo i završava Prvu gimnaziju, te studira medicinu u Beču. Nakon studija, radio je kao liječnik u Goraždu, Fojnici i Sarajevu. Svoju prvu pripovjetku "Rafina avlija" objavljuje 1927. a dvije godine kasnije izlazi i prva zbirka pripovijetki "Od proljeća do proljeća" u izdanju Grupe sarajevskih književnika.

Početak Drugog svjetskog rata dočekuje u bolnici Koševo u Sarajevu gdje je bio šef jednog odjeljenja. Ubrzo dobija otkaz i biva prinuđen nositi žutu traku s Davidovom zvijezdom, kojom su nacisti obilježavali sve Jevreje. Nakon proglašenja NDH zatvoren je od strane ustaša, te kasnije prebačen u izbjeglički logor na Alipašinom mostu u Sarajevu. U proljeće 1945. uspijeva pobjeći od ustaša koji su ga prinudno vodili sa sobom, te se krio sve do oslobođenja zemlje.

Po završetku Drugog svjetskog rata drži razne pozicije u bosanskohercegovačkim i jugoslavenskim književnim krugovima. Uređivao je književni časopis "Brazda" od 1948. do 1951, a poslije toga je sve do smrti bio urednik u Izdavačkom preduzeću "Svjetlost".

Na njegovo književno djelo mnogo je utjecalo odrastanje uz rijeku Drinu u Goraždu. Ivo Andrić ga je nazvao jednim od najboljih pisaca koje je Bosna i Hercegovina dala, a Meša Selimović je rekao kako je Samokovlija, izuzmemo li Andrića, najbolji bosanski pripovijedač poslije Kočića.

Umro je 15. januara 1955. u Sarajevu. Sahranjen je na starom jevrejskom groblju na strmoj padini Trebevića.

## [uredi] Bibliografija

- "Od proljeća do proljeća" 1929.
- "Nosač Samuel", 1946.
- "Solomunovo slovo", 1949.
- "Hanka" (drama)
- "Plava Jevrejka" (drama)
- "On je lud" (drama)
- "Fuzija" (drama)
- "Tragom života"
- "Đerdan"
- "Priča o radostima"

Wikicitat na bosanskom jeziku ima članak pod nazivom:
Isak Samokovlija
Preuzeto sa: "http://bs.wikipedia.org../../../i/s/a/Isak_Samokovlija_fefc.html"

Kategorije: Muškarac | 1889 rođenja | 1955 smrti | Biografije | Wikicitat | Bosanskohercegovačka književnost | Goražde | Bosanskohercegovački pisci

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- Esperanto